
DĖL PIRKIMO NR. 18370 „VAIKŲ ŽAIDIMŲ AIKŠTELĖS ĮRANGA SU MONTAVIMO DARBAIS„ NESKAIDYMO Į PIRKIMO DALIS


	
	
	


Informuoju, kad vadovaujantis VPĮ 28 straipsnio 2 dalimi ir 17 straipsniu ir atsižvelgiant į techninį, funkcinį ir ekonominį pirkimo Nr. 18370 „Vaikų žaidimų aikštelės įranga su montavimo darbais“ objekto vientisumą, bei siekiant užtikrinti saugą, kokybę ir racionalų lėšų panaudojimą, pirkimas nėra skaidomas į dalis. 
Pirkimo neskaidymas į dalis yra pagrįstas ekonominiu, techniniu ir organizaciniu požiūriu:
-Vaikų žaidimų kompleksas ir smūgius slopinanti danga yra tarpusavyje susiję elementai, sudarantys vieningą funkcionalų objektą – saugią vaikų žaidimų aikštelę. Kompleksas ir danga turi būti suderinti tarpusavyje pagal matmenis, saugos zonas ir sertifikavimo reikalavimus (pvz., pagal EN 1176 ir EN 1177 standartus). Įsigijus produktus atskirai, jie gali būti nesuderinami, kas galėtų kelti pavojų saugai ar neatitikti techninių reikalavimų.
-Dangos tipas ir storis priklauso nuo įrenginių kritimo aukščio bei konstrukcijos, todėl tik gamintojas ar tiekėjas, atsakingas už viso komplekso įrengimą, gali tinkamai parinkti ir įrengti reikiamą smūgius slopinančią dangą, užtikrindamas viso aikštelės komplekso atitiktį saugos standartams.
- Vienas tiekėjas, atsakingas už viso objekto įrengimą (komplekso tiekimą, dangos įrengimą ir montavimo darbus), leidžia aiškiai apibrėžti atsakomybę už galutinio rezultato kokybę, sumažina ginčų ar defektų riziką bei palengvina garantinės priežiūros užtikrinimą.
-Pirkimo skaidymas į dalis padidintų pirkimo proceso trukmę, administracines sąnaudas bei koordinavimo poreikį (atskirų sutarčių vykdymas, darbų suderinimas, garantijų atskyrimas). Tai galėtų lemti didesnes bendras projekto išlaidas ir pailginti įgyvendinimo terminą.
-Atsižvelgiant į tai, kad visi pirkimo komponentai  yra skirti tam pačiam tikslui ir vienas be kito negali būti naudojami, vienas pirkimas užtikrina racionalų biudžeto panaudojimą bei leidžia gauti konkurencingiausią viso objekto kainą.

